23.2.2023
EL
Επίσημη Εφημερίδα της Ευρωπαϊκής Ένωσης
L 58/1447 ΕΠΙΤΡΟΠΉ ΔΟΚΙΜΑΣΤΙΚΆ ΣΧΈΔΙΑ
ΚΕΦΑΛΑΙΟ PP 05 — ΠΕΡΙΦΕΡΕΙΑΚΗ ΑΝΑΠΤΥΞΗ ΚΑΙ ΣΥΝΟΧΗ (συνέχεια) PP 05 22
(συνέχεια)
PP 05 22 01
(συνέχεια) — βασικές δραστηριότητες κεφαλαιοποίησης, όπως η κατάρτιση καταλόγου βέλτιστων πρακτικών για την καταγραφή των καινοτομιών που θα εντοπιστούν στα εργαστήρια και τις επισκέψεις μελέτης, η ανάπτυξη ενός χάρτη πορείας για τη διατλαντική συνεργασία με σκοπό την προώθηση της βιώσιμης ανάπτυξης των παράκτιων περιοχών του Ατλαντικού, και άλλες δράσεις που συμβάλλουν στη μεταφορά βέλτιστων πρακτικών εκτός της κοινοπραξίας και καθιστούν δυνατή τη γόνιμη αλληλεπίδραση και την κεφαλαιοποίηση των υφιστάμενων σχεδίων.
Τέτοιες στρατηγικές δράσεις για τον Ατλαντικό θα μπορούσαν να αναπτυχθούν μόνο εάν οι βασικοί παράγοντες της περιοχής συμμετέχουν ως δίκτυο περιφερειακών αρχών και βασικών τεχνικών εταίρων.
Οι περιφερειακές αρχές έχουν ισχυρούς δεσμούς με τους συνεργατικούς σχηματισμούς και τις ΜΜΕ που δραστηριοποιούνται στην επικράτειά τους.
Έχουν επίσης αναπτύξει δεσμούς σε διατλαντικό επίπεδο, οι οποίοι θα μπορούν να κινητοποιηθούν γρήγορα και θα παράσχουν στο δοκιμαστικό σχέδιο ένα δίκτυο συμφεροντούχων από την άλλη πλευρά του Ατλαντικού.
PP 05 23
2023
PP 05 23 01
Δοκιμαστικό σχέδιο — Μια καινοτόμος και ολοκληρωμένη ιδέα για την ανάπτυξη της αστικής βιοποικιλότητας για τις τοπικές κυβερνήσεις στην Ευρώπη — Αποκατάσταση του αστικού υδατικού οικοσυστήματος της πόλης του Łódź
Αριθμητικά δεδομένα (Διαχωριζόμενες πιστώσεις) Πιστώσεις 2023 Αναλήψεις υποχρεώσεων
3 500 000
Πιστώσεις 2022
Πληρωμές
Αναλήψεις υποχρεώσεων
Εκτέλεση 2021 Πληρωμές
Αναλήψεις υποχρεώσεων
Πληρωμές
875 000
Παρατηρήσεις
Περίπου 20 ποταμοί και ρέματα διέρχονται από την πόλη Łódź (Πολωνία), αλλά ως επί το πλείστον βρίσκονται σε υπόγεια κανάλια.
Εδώ και αρκετά έτη, οι δημοτικές αρχές λαμβάνουν μέτρα ώστε να τα αποκαταστήσουν και να τα φέρουν στην επιφάνεια, και ένα από αυτά τα φιλόδοξα έργα αφορά τον ποταμό Lamus, ο οποίος διασχίζει ιστορικά πάρκα που δημιουργήθηκαν τον 19ο αιώνα ως κήποι των παλατιών των βιομηχάνων του Łódź, οι οποίοι δημιούργησαν τη «Γη της Επαγγελίας» —όπως αποκαλείται το Łódź.
Το δοκιμαστικό σχέδιο θα συνίσταται στην αποκατάσταση του ποταμού Lamus, την αποσύνδεσή του από το αποχετευτικό σύστημα και την έκθεσή του στον χώρο, καθώς και στη χρήση όμβριων υδάτων και υδάτων από την τήξη του χιονιού από παρακείμενες ιδιοκτησίες και στέγες για τον εφοδιασμό του ποταμού Lamus.
Επιπλέον, σχεδιάζεται η άρδευση του πρασίνου στα πάρκα και η διοχέτευση των όμβριων υδάτων στην κοιλάδα του ποταμού Jasień προκειμένου να γεμίσει η λεκάνη συγκράτησης.
Επίσης, το σχέδιο θα περιλαμβάνει στοιχεία επεξεργασίας όμβριων υδάτων (π.χ. με τη χρήση συστήματος διαδοχικής καθίζησης-βιοδιήθησης) και παρακολούθησης του επιπέδου υγρασίας του εδάφους και της στάθμης των υπόγειων υδάτων (μέσω εξειδικευμένων αισθητήρων υγρασίας του εδάφους).
Το δοκιμαστικό σχέδιο θα χρησιμοποιήσει πρωτότυπα των κολόνων Paro, που αποτελούν καινοτόμο λύση στον τομέα της συγκράτησης υδάτων σε μικρή κλίμακα.